open-index/open-wikipedia-markdown huggingface dataset:
Suomi talviolympialaisissa 1994

**[[Suomi]]** saavutti **[[Talviolympialaiset 1994|Lillehammerin talviolympialaisista 1994]]** kuusi mitalia, joista yksi oli hopeaa ja viisi pronssia. Kisojen mitalitilastossa Suomi sijoittui 16:nneksi.

Suomi jäi Lillehammerissa toisen kerran olympiahistoriansa aikana ilman kultamitalia, edellisen kerran näin tapahtui Sapporossa 1972. Ensimmäistä kertaa Suomen joukkueeseen ei kuulunut pikaluistelijoita, ja mäkihyppääjät eivät yltäneet mitaleille, mikä tapahtui edellisen kerran vuonna 1976. Suomen mitalit tulivat yhtä lukuun ottamatta maastohiihdosta.

## Mitalistit
### Hopeaa
* Mika Myllylä – maastohiihto, miesten 50 km (p)

### Pronssia
* Marja-Liisa Kirvesniemi – maastohiihto, naisten 5 km (p)
* Marja-Liisa Kirvesniemi – maastohiihto, naisten 30 km (p)
* Mika Myllylä – maastohiihto, miesten 30 km (v)
* Jari Isometsä, Harri Kirvesniemi, Mika Myllylä ja Jari Räsänen – maastohiihto, miesten 4×10 km viesti 
* Mika Alatalo, Raimo Helminen, Erik Hämäläinen, Timo Jutila, Sami Kapanen, Esa Keskinen, Marko Kiprusoff, Petri Varis, Saku Koivu, Pasi Kuivalainen, Janne Laukkanen, Tero Lehterä, Jere Lehtinen, Jarmo Myllys, Mika Nieminen, Hannu Virta, Mikko Mäkelä, Janne Ojanen, Marko Palo, Ville Peltonen, Pasi Sormunen, Mika Strömberg ja Jukka Tammi  – jääkiekko, miehet

## Lähteet
* Finland at the 1994 Lillehammer Winter Games  Olympics at Sports-Reference.com 
* Albertville 1994  noc.fi

### Viitteet
Frank Sanders

**Franklyn Bonn "Frank" Sanders Jr.** (8. maaliskuuta 1949 Saint Paul, Minnesota – 17. helmikuuta 2012 Woodbury, Minnesota) oli yhdysvaltalainen jääkiekkoilija ja olympiamitalisti.

Sanders kuului Yhdysvaltain olympiahopeaa Sapporossa 1972 saavuttaneeseen joukkueeseen. Hän pelasi olympiaturnauksessa kuudessa ottelussa, joissa teki yhteensä kolme maalia ja antoi yhden maaliin johtaneen syötön.

Jääkiekkoilijanuransa jälkeen pastorina työskennellyt Sanders kuoli haimasyöpään 62-vuotiaana 17. helmikuuta 2012.

## Lähteet
* Frank Sanders, Jr. Biography and Olympic Results  Olympics at Sports-Reference.com 

### Viitteet
Schmallenberg-virus

**Schmallenberg-virus** (SBV) on epävirallinen nimitys eräälle Shamonda-virukselle sukua olevalle, orthobunyaviruksiin kuuluvalle taudinaiheuttajalle. Virus aiheuttaa naudalle, lampaalle ja vuohelle synnynnäisiä epämuodostumia ja keskenmenoja.

Virus vaikuttaa leviävän Culicoides-suvun hyönteisten välityksellä.

Virus on nimetty Nordrhein-Westfalenissa, Saksassa sijaitsevan Schmallenbergin kaupungin mukaan &ndash; sieltä löydettiin ensimmäinen varmistettu tautitapaus. Virusta on esiintynyt Saksassa myös Ala-Saksissa sekä lisäksi Alankomaissa, Belgiassa, Isossa-Britanniassa, Italiassa, Luxemburgissa, Ranskassa ja Suomessa.

EU ja Friedrich-Loeffler-Institut (Saksassa toimiva eläinlääkintäinstituutti) ovat luokitelleet viruksen. Viruksen ei toistaiseksi uskota olevan vaarallinen ihmiselle, koska muut vastaavat virukset eivät ole kyenneet tarttumaan ihmiseen.

## Oireet
Schmallenberg-virus ilmenee kahdella tavalla:

* Lyhytkestoinen kuume, ripuli, keskenmenot ja maidontuotannon väheneminen. Näitä oireita on ilmennyt lähinnä nautakarjalla silloin, kun tautia levittävät hyönteiset ovat aktiivisia: kesällä ja syksyllä.
* Synnynnäiset epämuodostumat lampaalla, vuohella ja naudalla ovat viruksen tyypillisimmät oireet. Monissa tapauksissa emällä ei ole ilmennyt oireita. Näitä tapauksia on ilmennyt erityisesti lampailla joulukuussa. Yleisimmät epämuodostumat olivat: skolioosi, vesipää, artrogrypoosi, pikkuaivojen hypoplasia ja laajentunut kateenkorva.

## Diagnoosi
Eläimestä, jolla ilmenee tyypillisiä oireita, otetaan verinäyte. Kuolleista ja abortoituneista sikiöistä, joilla epäillään virusta, otetaan näytteeksi pala aivoista tai pernasta. Näytteet tutkitaan Friedrich-Loeffler Instituten kehittämällä menetelmällä.

## Lähteet

## Aiheesta muualla

*Department for Environment, Food and Rural Affairs: Schmallenberg-Virus
Sage (ohjelmisto)

**Sage** on useille alustoille saatava matemaattinen ohjelmisto. Se soveltuu sekä symboliseen että numeeriseen laskentaan. Sage kattaa laajasti eri matematiikan osa-alueita, muun muassa algebraa, kombinatoriikkaa, analyysia ja lukuteoriaa.

Sagen ensimmäinen versio julkaistiin 25. helmikuuta 2005. Ohjelmiston kehitys ja jakelu perustuu avoimen lähdekoodin periaatteelle GPL-lisenssin alaisena. Sagen kehitysideologiana on käyttää itsenäisesti kehitettyjä avoimen lähdekoodin sovelluksia aina, kun se on mahdollista. Komentokielenä Sage käyttää Python-ohjelmointikieltä, joka tukee proseduraalista ja funktionaalista ohjelmointia sekä olio-ohjelmointia. Sage-projektin luonut yhdysvaltalainen matemaatikko William Stein jatkaa edelleen ohjelmiston pääkehittäjänä.

## Käyttötapoja

Sagea voidaan käyttää useilla eri tavoilla:
* Verkkoselaimessa Sagea voi käyttää palvelimen välityksellä.
* Sagen lähdekoodi on ladattavissa ohjelmiston lataussivulta.
* Sage on asennettavissa Linuxille, OS X:lle ja Solarikselle (x86 ja SPARC).
* Live CD -käynnistyslevy sisältää Linux-käyttöjärjestelmän. Sen avulla Sagea on mahdollista käyttää ilman Linuxin asentamista.
* Sagea on mahdollista käyttää myös Windowsissa virtualisointiohjelman avulla. Tällaisia ohjelmia ovat muun muassa VirtualBox ja VMware.

## Opetuskäyttö

Sage soveltuu tutkimustoiminnan lisäksi opetuskäyttöön. Opetuskäytössä sen tärkeimpiä ominaisuuksia ovat ilmaisuus, helppokäyttöisyys, interaktiiviset ja graafiset toiminnot, dokumenttien muotoilutyökalut sekä verkkoympäristön edut, kuten käyttöjärjestelmäriippumattomuus ja ryhmätyömahdollisuudet. Sagen komentokielenä toimivaa Pythonia pidetään helppona oppia sen yksinkertaisen syntaksin ja korkean tason tietorakenteiden takia. Sagen peruskäyttö, kuten lausekkeiden symbolinen käsitteleminen, yhtälöiden ratkaiseminen ja funktion integroiminen, ei kuitenkaan edellytä ohjelmointitaitoa.

Opetuskäytön kannalta hyödyllinen Sagen ominaisuus on mahdollisuus ohjelmoida vuorovaikutteisia sovelluksia. Tällaisten ohjelmien parametreja voidaan manipuloida ajon aikana erilaisilla säätimillä, kytkimillä ja valikoilla. Sagen avulla voidaan havainnollistaa matematiikan opetusta muun muassa käyttämällä erilaisia kaksi- ja kolmiulotteisten kuvaajien ja animaatioiden laadintaan liittyviä ohjelmafunktioita.

## Sagen sisältämiä ohjelmistopaketteja

Sage käyttää useita itsenäisesti kehitettyjä avoimen lähdekoodin kirjastoja. Yhteensä Sagessa on lähes 100 ohjelmistopakettia. 

## Lähteet

## Aiheesta muualla
* Sagen kotisivu
* Sagen virallinen dokumentaatio ja tutoriaaleja
* Sagen johdatusvideoita
* Julkinen Sage-palvelin
* Sage-ohjelmisto matematiikan opetuksessa
Märkää

"**Märkää**" on suomalaisen rap-artisti Petri Nygårdin ensimmäinen single hänen kuudennelta studioalbumiltaan *[[Mun mielestä]]*. Singlestä julkaistiin musiikkivideo 26. helmikuuta 2012 ja se on kuvattu Las Vegasissa, Yhdysvalloissa. Kappaleen tuotannosta vastaa MMEN. YouTubessa julkaistiin 7. toukokuuta 2012 Nygårdin jääkiekkoaiheinen kappale "Leijonalätkää". Kappaleella käytetään "Märkää" -kappaleen biittiä, ja sen kertosäekin on osittain sama. Muuten sanat on korvattu jääkiekkoaiheisilla sanoilla ja sen musiikkivideoon on liitetty pätkiä Suomen MM-peleistä.
Tear Me Down Tonight

**Tear Me Down Tonight** *(DBRPROMO 002)* on suomalaisen rockyhtye Superchristin single, joka julkaistiin Suomessa 5. lokakuuta 2005. Se oli yhtyeen ensimmäisen studioalbumin *[[Colorgun]]in* esittelykappale ja toinen single. "Tear Me Down Tonight", kuten yhtä kappaletta lukuun ottamatta muutkin *Colorgunin* kappaleet, nauhoitti Barbiewire-studiolla eli yhtyeen silloisella treenikämpällä Helsingin Kaapelitehtaalla yhtyeen laulaja-kitaristi Mikko Lohenoja.

Kappaleen sävellykselle erityistä on, että se perustuu vain yhteen neljän tahdin mittaiseen kitaran ja basson yhdessä soittamaan riffiin, ja säkeistön ja kertosäkeen erottavat toisistaan ainoastaan kappaleen lauluosuudet. Tällainen asetelma on tyypillinen hip hop -musiikissa, mutta epätyypillinen rock-kappaleessa. Kappaleen sovitus on myös askeettinen, sillä rumpukomppi pysyy miltei samana eikä kappaleessa käytetä hi-hatia lukuun ottamatta lainkaan symbaaleja.

Kappale on Superchristin tunnetuimpia kappaleista. Sen musiikkivideo on ainoa MTV-musiikkikanavan päiväsoittoon päässyt yhtyeen kappale. Singlestä tehtiin CD-painos vain promootiokäyttöön.

## Kokoonpano
* Mikko Lohenoja – laulu, kitara, säveltäjä, sanoittaja, sovittaja
* Minttu Muranen – basso, sovittaja
* Lassi Jokinen – rummut, säveltäjä, sovittaja

## Musiikkivideo
Kappaleen musiikkivideon on ohjannut ja leikannut yhtyeen laulaja-kitaristi Mikko Lohenoja.

Video kuvattiin17. syyskuuta 2005 Helsingin Kaapelitehtaalla yhtyeen silloisella treenikämpällä jonka seinät oli vuorattu sanomalehdillä. Yhtyeestä otettiin myös *[[Colorgun]]* -albumin kanteen valokuvat samana päivänä heti videon kuvausten jälkeen. Rumpali Lassi Jokisen rumpusetissä ei ole hi-hatin lisäksi lainkaan symbaaleja, sillä kappaleen äänityksissä ei niitä käytetty.

Musiikkivideo kuvattiin puolinopeudella ja muutettiin jälkikäsittelyssä tuplanopeudelle, jolloin soittajien liikkeet näyttävät nopeatempoisilta ja nykiviltä. Videossa on käytetty huomattavan paljon split screen -tekniikkaa. Siinä realistiselta vaikuttavan saman kuvan sisällä voidaan yhdistellä näyttelijöiden eri kuvausottoja keskenään, ja välillä sama soittaja näkyy kahteen kertaan huoneessa.

Myös videon tekemisestä julkaistiin yhtyeen kotisivuilla *[[Colorgun]]* -albumin julkaisun 5-vuotispäivän kunniaksi 2. marraskuuta 2010 lyhyt videokooste.

## Singlen kotisivu ja sarjakuva
Kappaleen ja tulevan *[[Colorgun]]* -albumin markkinointia varten yhtye hankki oman domain-osoitteen, jossa kappale oli kuultavana ja Kati Vihermäen tekemä sarjakuva kertosäkeen sanoituksista kahden piirroshahmon vuoropuheluna.

## Lähteet

## Aiheesta muualla
* Musiikkivideo YouTube-palvelussa
* Singlen kotisivu 
* Superchristin kotisivut
Suomi talviolympialaisissa 1998

**[[Suomi]]** saavutti **[[Talviolympialaiset 1998|Naganon talviolympialaisista 1998]]** 12 mitalia, joista kaksi oli kultaa, neljä hopeaa ja kuusi pronssia. Kisojen mitalitilastossa Suomi sijoittui 11:nneksi.

Edellisen kerran Suomi sai enemmän mitaleita talviolympialaisista Sarajevosta 1984. Mika Myllylä voitti maastohiihdon olympiakultaa ensimmäisenä suomalaismiehenä 22 vuoteen. Suomalaisurheilijat voittivat maalleen olympiahistorian ensimmäiset mitalit freestylehiihdossa ja naisten jääkiekossa, jotka kumpikin olivat ensimmäistä kertaa olympialajeina.

Joukkueeseen kuului 85 urheilijaa. Heistä 55 eli noin 65% joukkueesta sai mitalin. 
Tämä lienee ennätys mitalilla palkittujen osuudesta Suomen joukkueessa.

## Mitalistit
### Kultaa
* Mika Myllylä – maastohiihto, miesten 30 km (p)
* Jani Soininen – mäkihyppy, miesten normaalimäki

### Hopeaa
* Janne Lahtela – freestylehiihto, miesten kumparelasku
* Samppa Lajunen – yhdistetty, miesten normaalikilpailu
* Jani Soininen – mäkihyppy, miesten suurmäki 
* Samppa Lajunen, Hannu Manninen, Jari Mantila ja Tapio Nurmela – yhdistetty, miesten joukkuekilpailu 

### Pronssia
* Sami Mustonen – freestylehiihto, miesten kumparelasku
* Mika Myllylä – maastohiihto, miesten 10 km (p) 
* Ville Räikkönen – ampumahiihto, miesten sprintti 
* Jari Isometsä, Harri Kirvesniemi, Mika Myllylä ja Sami Repo – maastohiihto, miesten 4×10 km viesti 
* Aki Berg, Tuomas Grönman, Raimo Helminen, Sami Kapanen, Saku Koivu, Jari Kurri, Janne Laukkanen, Jere Lehtinen, Juha Lind, Jyrki Lumme, Jarmo Myllys, Mika Nieminen, Janne Niinimaa, Teppo Numminen, Ville Peltonen, Kimmo Rintanen, Teemu Selänne, Ari Sulander, Jukka Tammi, Esa Tikkanen, Kimmo Timonen, Antti Törmänen ja Juha Ylönen – jääkiekko, miehet
* Sari Fisk, Kirsi Hänninen, Satu Huotari, Marianne Ihalainen, Johanna Ikonen, Sari Krooks, Emma Laaksonen, Sanna Lankosaari, Katja Lehto, Marika Lehtimäki, Marja-Helena Pälvilä, Tuula Puputti, Karoliina Rantamäki, Katja Riipi, Päivi Salo, Maria Selin, Liisa-Maria Sneck, Petra Vaarakallio, Riikka Nieminen ja Tiia Reima – jääkiekko, naiset

## Lähteet
* Finland at the 1998 Nagano Winter Games  Olympics at Sports-Reference.com 
* Nagano 1998  noc.fi

### Viitteet
Douglas F4D Skyray

**Douglas F4D Skyray** on Yhdysvaltain laivaston käyttämä lentotukialusten suihkuhävittäjä. Konetyypin suunnitteli Ed Heinemann, ja sen ensilento tapahtui 1951. Kun laivasto ja ilmavoimat yhdistivät nimeämiskäytäntönsä, koneen uudeksi nimeksi tuli *F-6* ; Nimi F-4 annettiin F-4 Phantom II:lle, jonka alkuperäinen nimi oli *F4H*.

Deltasiipisessä koneessa oli yksi Pratt & Whitneyn J-57 suihkumoottori. Koneen kehittelyvaiheissa sen toisella prototyypillä rikottiin nopeuslennon maailmanennätys 3. lokakuuta 1953. Uusi ennätys oli 1&nbsp;211,7&nbsp;km/h.  Se saavutti myös ennätyksiä nousunopeudessa vuonna 1958. Kone kykeni saavuttamaan lähes 17 000 metrin lakikorkeuden.Konetyypin aktiivipalvelus ensilinjan taistelukäytössä jäi huomattavan lyhyeksi Kylmän sodan aikakautena - vain noin kahdeksisen vuotta. Käytöstä poisto palveluksesta, tapahtui juuri ennen Vietnamin sodan kulminoitumista, vuonna 1964. Konetyypin seuraaja on F5D Skylancer, joka tosin ei tullut hävittäjänä käyttöön.

## Tekniset tiedot

## Lähteet

## Aiheesta muualla

*http://www.vectorsite.net/avskyray.html 
*https://www.militaryfactory.com/aircraft/detail.php?aircraft_id=260
*http://www.netti.fi/~halle/planes/usa/f-6.htm
Elämäni niin kuin sen muistan

**Elämäni niin kuin sen muistan** () on Georg Henrik von Wrightin vuonna 2001 ilmestynyt muistelmateos. 

## Lähteet

## Aiheesta muualla
* Ainola, Olli & Salomon, Boris: Elämäni niin kuin en sitä muistanut. MOT 11.11.2002.
* Jarkko Tontti: Vain sisällyksetöntä leikkiä kaavoilla ja keinotekoisilla merkeillä? Niin & näin 2/2004.
Tieto ja ymmärrys

**Tieto ja ymmärrys** on filosofi Georg Henrik von Wrightin vuonna 1999 ilmestynyt kokoomateos. Kirja sisältää von Wrightin aiemmat teokset *Tiede ja ihmisjärki* (Vetenskapen och förnuftet, 1986, suom. Anto Leikola), *Minervan pöllö* (1992) ja *Ihminen kulttuurin murroksessa* (1996, suom. Risto Hannula, Jussi T. Aro ja Heikki Nyman).

## Aiheesta muualla
* Raimo Siltala: Analyyttinen filosofia ja edistyksen myytit . Helsingin sanomat 23.11.1992.
* Martti-Tapio Kuuskoski: Elämänkaaria. Yliopisto-lehti 4/2000.
Teedra Moses

**Teedra Moses** (s. 17. joulukuuta 1976 New Orleans, Louisiana) on yhdysvaltalainen laulaja-lauluntekijä. Hän on tehnyt yhteistyötä muun muassa Mary J. Bligen ja Macy Grayn kanssa.

## Yksityiselämä
Moses eli Lousianan New Orleansissa. Mosesin äiti on gospel-laulaja Shirley Moses. Myöhemmin hän muutti Kaliforniaan äitinsä kanssa perheen hajottua. Moses on kahden lapsen äiti.

## Albumit
* Complex Simplicity (2004)
* The Lioness (2012)

## Lähteet
Välimerenpihlaja

**Välimerenpihlaja** (*Cormus domestica*, syn. *Sorbus domestica*) on Välimeren ympäristössä luontaisesti kasvava ruusukasveihin kuuluva puulaji.

## Ulkonäkö
Laji kasvaa jopa 25 metriä korkeaksi puuksi. Ulkonäöltään se muistuttaa kotipihlajaa eli pihlajaa (*Sorbus aucuparia*). Välimerenpihlajan tuntomerkkejä ovat rungon tummanruskea halkeileva kaarna, siirottavien haarojen muodostama leveä latvus ja lähes riippuvat lehdet. Sen silmut ovat vihreät, tahmeat, kaljut ja pyöreäkärkiset. Erityisesti kuitenkin välimerenpihlajan hedelmät eli marjat ovat tunnusomaisia, isoja, halkaisijaltaan 2–3 cm, päärynän- tai omenanmuotoisia ja väriltään vihertävänruskeita ja punertavia.

## Levinneisyys
Välimerenpihlajaa tavataan luontaisesti Välimeren ympäristössä Etelä-Euroopassa, Pohjois-Afrikassa ja Vähässä Aasiassa. Koriste- ja hedelmäpuuna sitä viljellään paljon laajemmallakin alueella.

## Lähteet

* 

### Viitteet
Pran

**Pran**, koko nimeltään **Pran Krishan Sikand** (12. helmikuuta 1920 Delhi – 12. heinäkuuta 2013 Mumbai) oli intialainen näyttelijä. Hän oli yksi merkittävimmistä konnaroolien esittäjistä Bollywoodissa.

Pranille myönnettiin Filmfare Awards -palkinto parhaasta miessivuosasta vuosina 1967 (elokuvasta *[[Upkar]]*), 1969 (*[[Aansoo Ban Gaye Phool]]*) ja 1972 (*[[Be-Imaan]]*). Viimeksi mainitusta tunnustuksesta hän kuitenkin kieltäytyi, sillä musiikista palkittiin hänen mielestään väärä henkilö, kun palkinto annettiin Shankar Jaikishanille elokuvasta *Be-Imaan* sen sijaan, että se olisi myönnetty Ghulam Mohammedille elokuvasta *[[Pakeezah]]*. 

Vuonna 1997 Pran sai Filmfare Awards -palkinnon elinikäisistä saavutuksista. Vuonna 2001 hän sai Intian hallitukselta Padma Bhushan -palkinnon saavutuksistaan elokuva-alalla.

Pran avioitui 18. huhtikuuta 1945 Shukla Ahluwalian kanssa. Liitosta syntyivät pojat Arvind ja Sunil sekä tytär Pinky.

## Valikoitu filmografia
* *[[Devdas (vuoden 1955 elokuva)|Devdas]]* (1955)
* *[[Zanjeer]]* (1973)
* *[[Bobby (vuoden 1973 elokuva)|Bobby]]* (1973)
* *[[Amar Akbar Anthony]]* (1977)
* *[[Don (vuoden 1978 elokuva)|Don]]* (1978)
* *[[1942: A Love Story]]* (1994)

## Lähteet

## Aiheesta muualla

* Viralliset kotisivut 
* 
*
IU (laulaja)

**IU** (oik. **Lee Ji-eun** (), s. 16. toukokuuta 1993 Soul) on eteläkorealainen laulaja, lauluntekijä ja näyttelijä. Hänen taiteilijanimensä IU muodustuu englannin sanoista minä (I) ja sinä (you - U).

IU on julkaissut neljä studioalbumia ja kahdeksan EP:tä. Hän on saavuttanut Etelä-Koreassa listamenestystä muun muassa "Good Day"- ja "You and I" -singleillään.

## Historia
IU otti opetusta näyttelemiseen ollessaan peruskoulussa. Hän kiinnostui laulamisesta ja harjoitteli Good Entertainmentilla ennen kuin teki sopimuksen LOEN Entertainmentille vuonna 2007.

IU:n ensimmäiset julkaisut olivat *Lost & Found* ja *IU...IM*, mutta läpimurto oli "Good Day" EP:ltä *Real*. Hän on ollut listoilla muun muassa vuoden 2011 albumilla *Last Fantasy*. Etelä-Korean lisäksi hän on julkaissut musiikkia Japanissa.
Vuonna 2020 hän on menestynyt Yhdysvalloissa kappaleella "Eight".
Vuoden 2021 albumi *Lilac* on myynyt platinan verran Etelä-Koreassa Gaon Chart -listan mukaan.

## Diskografia
### Studioalbumit
* 
* 
* 
* 
* 

### EP:t
* 
* 
* 
* 
* 
* 
* 
*  ()
* 
* 

;Japaniksi:
* 
* 
* 

## Filmografia

### Televisiodraamat

* Dream High (2011)
* Welcome to the Show (2011)
* Dream High 2 (2012)
* Salamander Guru and The Shadows (2012)
* You're the Best, Lee Soon-shin (2013)
* Pretty Man (2013)
* The Producers (2015)
* Moon Lovers: Scarlet Heart Ryeo (2016)
* My Mister (2018)
* Hotel del Luna (2019)

### Elokuvat
* Sammy's Great Escape 2 (2012)

## Lähteet
* Viralliset kotisivut   

### Viitteet

## Aiheesta muualla

* 
*
Phuket (kaupunki)

**Phuket** () on kaupunki Phuketin saaren kaakkoisosassa. Se on Phuketin provinssin pääkaupunki Thaimaassa. Phuketin nimi tulee kaupungin pohjoispuolella sijaitsevan *Bukit*-kukkulan nimestä. Bukit on malaijin kieltä ja tarkoittaa kukkulaa.

Vuonna 2014 kaupungissa oli 77 610 asukasta.

1800-luvulla ja 1900-luvun alussa Phuketin saaren runsaat tinamalmivarat houkuttelivat sinne ensin kiinalaisia, myöhemmin portugalilaisia, hollantilaisia ja ranskalaisia. Varsinkin kiinalaisten ja portugalilaisten rakennustyyli näkyy kaupungin vanhoissa rakennuksissa.


Tiedosto:Wat Mongkhon Nimit Phuket City.jpg
Tiedosto:Phuker05.jpg
Tiedosto:PhuketPortugees.jpg
Tiedosto:PhuketAirport02.jpg


## Lähteet

## Aiheesta muualla
* Introducing Phuket Town  *Lonely Planet*
Hockey

**Hockey** voi tarkoittaa seuraavia:

*Hockey, yhdysvaltalainen yhtye
*tiettyjen mailapelien ryhmänimitys, kuten:
**maahockey
**sisähockey
**hockey 5

## Lähteet
Khabab

**Khabab** on Etelä-Syyriassa Dar'an maakunnassa sijaitseva kaupunki. Kaupungin asukasluku on 8&nbsp;000. 

## Lähteet
* 
* 

## Aiheesta muualla
Cavus

**Cavus** on suomalainen black metal -yhtye, joka on perustettu Porvoossa vuonna 2007. Yhtyeen esikoisalbumin *[[Fester and Putrefy]]* julkaisi ranskalainen Listenable Records -levy-yhtiö vuonna 2010, minkä jälkeen Cavus kiersi Eurooppaa norjalaisen Gorgoroth-yhtyeen kanssa.

Cavus on soittanut muun muassa Solstafir, Mayhem ja Behexen -yhtyeiden kanssa.

## Diskografia
* 
* 
* 

;Musiikkivideot
* 
* 

## Jäsenet
* W – laulu (2008–2015)
* JK – kitara (2008–)
* BP – kitara, laulu (2008–)
* ARG – basso (2008–)
* TTT – rummut (2008–)

## Aiheesta muualla
* Cavus virallinen kotisivu 

__NOTOC__
Joensuun urheilutalo

**Joensuun urheilutalo** on urheilu- ja monitoimitalo Joensuun keskustassa Koskikadulla. Talo vihittiin käyttöön 25. helmikuuta 1962. Sen suunnitteli kaupunginarkkitehti Unto Tupala. Talo uusittiin täydellisesti vuosina 1997–98, jolloin sen pinta-ala kasvoi 2&nbsp;800:sta 4&nbsp;200:een neliömetriin. Talossa on suuren palloilusalin lisäksi erikoistilat muun muassa telinevoimistelulle, painonnostolle, painille ja budolajeille.

Katsomossa on istumapaikkoja 500 hengelle. Maksimiyleisömäärä on noin 1&nbsp;000 henkeä. 

## Käyttö
Urheilutalossa pidetään lähes kaikkien sisälajien kilpailuja ja otteluja. Se on muun muassa lentopallojoukkueiden Karelian Hurmoksen ja Joen Jujun kotisali. Aikaisemmin salissa pelattiin kaikki tärkeimmät palloilu-ottelut, mutta Joensuu Areenan valmistuttua ylimmän sarjatason Joensuun Katajan koripallo- ja Josban salibandyottelut siirtyivät sinne. Urheilutalon kenttätila ei täytä Salibandyliiton vaatimuksia. Taloa käyttää liikuntasalina viereinen Joensuun lyseon peruskoulu. Urheilutalo on myös juhlien ja konserttien pitopaikka. Joensuun lyseon lukion lakkiaisjuhla järjestetään siellä.

Vuoteen 1979 asti urheilutalossa oli Joensuun kaupungin ja eri urheilujärjestöjen toimistohuoneistoja ja vahtimestarin asunto. 1970-luvulle asti yläkerroksessa toimi myös päivittäin auki oleva kahvila.

## Lähteet
*
Hamid Moeini

**Hamid Moeini** (s. 28. huhtikuuta 1973) on suomalainen kitaristi. Iranilaistaustainen Moeini on kotoisin Rauman Lapista. Hänet tunnetaan parhaiten Herra Ylppö & Ihmiset -yhtyeen kitaristina. Muita Moeinin yhtyeitä ovat muun muassa Jimi Hendrixin musiikkia tulkitseva Hamid Moeini Band sekä lastenmusiikkiorkesteri Sähköankerias.

Hamid Moeinin tytär on radiotoimittaja ja Radio Helsingin tuottaja Lida Moeini.

## Lähteet

## Aiheesta muualla
*Herra Ylppö & Ihmiset
*Hamid Moeini Band 
*Sähköankerias
Sähköankerias (yhtye)

**Sähköankerias** on suomalainen lastenmusiikkiyhtye.

Yhtyeen perusti vuonna 1999 raumalainen lastentarhanopettaja Kimmo Haikonen. Haikonen ja yhtyeen kitaristi Hamid Moeini esiintyvät myös kahdestaan *Duo Sähköankerias* -nimellä. Yhtye on julkaissut yhden albumin vuonna 2003 Audiosaari-levymerkillä.

## Jäsenet
*Kimmo Haikonen, laulu
*Hamid Moeini, kitara
*Tarmo Lehtonen, bassokitara, kontrabasso
*Jarkko Rantanen, rummut

## Diskografia
**Saippuakuplakone* (2003)

## Aiheesta muualla
*Yhtyeen kotisivut 
*Sähköankerias Keulaviihteen sivuilla
Ruskopöllö

**Ruskopöllö** (*Strix leptogrammica*) on pöllöihin kuuluva lintu. Sitä tavataan Bangladeshissa, Bhutanissa, Bruneissa, Kambodžassa, Kiinassa, Intiassa, Indonesiassa, Laoissa, Malesiassa, Myanmarissa, Nepalissa, Sri Lankassa, Taiwanissa, Thaimaassa ja Vietnamissa.

Sen elinpiiriä ovat lauhkeat, subtrooppiset ja trooppiset alavat ja vuoristometsät.

Ruskopöllö pesii Etelä-Aasiassa alueella joka ulottuu Intiasta ja Sri Lankasta itään Länsi-Indonesiaan ja Etelä-Kiinaan. Se on keskikokoinen, 45–57&nbsp;cm ja painaa keskimäärin 835 grammaa. Se on yläpuolelta yhtenäisen tummanruskea, vain olkapäillä on heikkoa valkoista täplitystä. Alapuolelta se on vaaleanruskea ja siinä on ruskeita juovia. Naamakiehkura on ruskea tai punaruskea, ja sitä kiertää valkoinen reunus ja ilman samankeskistä juovitusta, ja silmät ovat tummanruskeat. Kaulassa on valkoinen kaistale. Sukupuolet ovat samannäköiset.

Sen ääni on *(huu) huu huu HUU* tai matala *gok-gok-ga-LUUU* tai kovaääninen kirkaisu. Se hälyttää haukkumalla *vov-vov*. Jotkut alalajit ääntelevät eri tavalla ovat myös ulkonäöltään erilaisia, ja ne esiintyvät parapatrisesti ja voivat olla eri lajia: Pohjoinen *Strix (leptogrammica) newarensis* ryhmä alalajit *newarensis*, *ticehursti*, *laotiana* ja *caligata*) jota tavataan Himalajan Kashmirin reunavuorilta idästä Taiwaniin, ääntelee hiljaisella matalalla äänellä *tu-huuh* kuten kalliokyyhkyn kujerrus. *S. (l.) bartelsi* Jaavalta, joka on eteläisin taksoni, ääntelee voimakkaalla, yksittäisellä äänellä *HUUH!* ja välissä on pitkiä taukoja.

Ruskopöllö on harvinainen tiheissä metsissä. Laji on yölintu, mutta sen voi havaita päiväsaikaan siitä, että pikkulinnut häiritsevät sitä sen istuessa oksalla. Sen ravintoa ovat lähinnä pienet nisäkkäät, linnut ja matelijat. Se pesii kolossa tai oksanhaarassa, ja munii kaksi munaa.

## Alalajit
Ruskopöllöllä on seuraavat alalajit:
* Strix leptogrammica bartelsi (Finsch, 1906)
* Strix leptogrammica caligata (Swinhoe, 1863)
* Strix leptogrammica chaseni Hoogerwerf & deBoer, 1947
* Strix leptogrammica indranee Sykes, 1832
* Strix leptogrammica laotiana Delacour, 1926
* Strix leptogrammica leptogrammica Temminck, 1832
* Strix leptogrammica maingayi (Hume, 1878)
* Strix leptogrammica myrtha (Bonaparte, 1850)
* Strix leptogrammica newarensis (Hodgson, 1836)
* Strix leptogrammica niasensis (Salvadori, 1887)
* Strix leptogrammica nyctiphasma Oberholser, 1924
* Strix leptogrammica ochrogenys (Hume, 1873)
* Strix leptogrammica ticehursti Delacour, 1930
* Strix leptogrammica vaga Mayr, 1938

## Lähteet
The Moscow Times

**The Moscow Times** on englanninkielinen, Moskovassa viitenä päivänä ilmestyvä sanomalehti. Lehteä kustansi vuoteen 2015 asti suomalaiseen Sanoma-konserniin kuuluva Independent Media. Lehti on ilmestynyt vuodesta 1992 ja sen levikki 2011 oli 35&nbsp;000. Lisäksi lehteä jaettiin ilmaskappaleina yli 500:ssa paikassa ympäri Moskovaa, kuten lentoyhtiöiden kautta, hotelleissa ja ravintoloissa. Lukijakunta oli 63-prosenttisesti venäläisiä. Moscow Times tekee yhteistyötä International Herald Tribunen kanssa, mahdollistaen vuodesta 2006 lehtien yhteistilauksen.

Lehti muutti toimituksensa Amsterdamiin sen jälkeen kun Venäjä aloitti laajamittaisen hyökkäyssotansa Ukrainassa.

Lehden päätoimittaja 2012 oli Andrew McChesney.

## Oheisjulkaisuja
* Real estate Quarterly
* Jobs & Careers
* Moscow Guide
* Country Supplements
* The Moscow Times Guides -sarja

## Kieltäminen
24. helmikuuta 2022 Venäjä hyökkäsi Ukrainaan, ja pian säädettiin laki, jonka mukaan valtion sopimattomiksi katsomien sotaa koskevien tietojen levittämisestä voisi saada 15 vuotta vankeutta. 15. huhtikuuta 2022 Venäjän valvontaviranomainen esti pääsyn The Moscow Timesin venäjänkielisille sivuille. The Moscow Timesin venäjänkielisiä uutisia pääsi kuitenkin edelleen lukemaan ulkomailta tai VPN-yhteyden kautta. Lehden englanninkielisiin uutisiin esto ei vaikuta. Englanninkielisissä uutisissaan lehti käyttää Venäjän toimista Ukrainassa viranomaisen kieltämää sanaa "sota". Marraskuussa 2023 Venäjä lisäsi The Moscow Timesin ulkomaisten agenttien luetteloonsa, jolloin lehden on paljastettava kaikki rahoituslähteensä ja liitettävä julkaisuihinsa maininta siitä, että ne on tehnyt ulkomaiseksi agentiksi julistettu taho. 

Heinäkuussa 2024 Venäjä nimesi Moscow Timesin ei-toivotuksi. Lehteä on kielletty toimimasta Venäjällä ja sen henkilökuntaa uhkaa vankeus. Lehden kanssa toimivat voivat saada tuntuvia sakkorangaistuksia tai jopa viiden vuoden vankeusrangaistuksen. Lehti jatkaa työtään kielloista huolimatta.

## Lähteet
*http://www.sanoma.fi/tietoa-sanomasta/sanoma-media-russia-cee2/sanoma-media-russia-cee-lyhyesti 
*
*http://www.themoscowtimes.com/contact_us/ 

### Viitteet

## Aiheesta muualla

* The Moscow Times
HMS Earnest

**HMS Earnest** on ollut kolmen Britannian Kuninkaallisen laivaston aluksen nimenä.

* HMS Earnest (1805), 12-tykkinen Archer-luokan priki
* HMS Earnest (1856), Albacore-luokan tykkivene
* HMS Earnest (1896), Earnest-luokan torpedovenehävittäjä
Cudell

**Cudell Motoren-Gesellschaft mbH** oli saksalainen yritys, joka valmisti autoja vuosina 1898–1908. Vuoteen 1905 autot valmistettiin Aachenissa, mutta Berliinissä koottiin muutamia yksilöitä varsinaisen valmistuksen jo päätyttyä.

Yrityksen perusti autotekniikan uranuurtaja Max Cudell. Hän hankki aluksi valmistuslisenssin De Dionin moottoreihin ja  ajoneuvoihin. Vuonna 1899 esiteltiin De Dionin lisenssiin perustunut, 3,5-hevosvoimainen voiturette. Vuonna 1904 Cudell aloitti itse suunniteltujen autojen valmistuksen. Vuonna 1905 Berliinin autonäyttelyssä esiteltiin Karl Slevogtin suunnittelema Phönix, jota pidettiin sensaationa, sillä sen moottorissa oli viisi runkolaakeria ja kansiventtiilit. Autoja valmistui kuitenkin vain muutamia yksilöitä, sillä yritys lopetti autojen valmistuksen muutamaa kuukautta myöhemmin. Cudellin berliiniläinen haaraliike kuitenkin rakensi pienen määrän autoja, joista viimeiset valmistuivat vuonna 1908.

## Lähteet
Mun mielestä

**Mun mielestä** on rap-artisti Petri Nygårdin kuudes studioalbumi, joka julkaistiin 25. huhtikuuta 2012. Albumin ensimmäinen single "Märkää" julkaistiin 26. helmikuuta 2012 ja siihen on kuvattu myös musiikkivideo. Albumin toinen musiikkivideo kuvattiin kappaleesta "Päästä(n) höyryy". Video julkaistiin YouTubessa 25. huhtikuuta 2012. Kolmas musiikkivideo julkaistiin kesäkuussa 2012 kappaleesta "Kerran kesässä", ja neljäs kappaleesta "Onxnenäälasit?" marraskuussa samana vuonna. *Mun mielestä* sijoittui parhaimmillaan Suomen virallisen albumilistan kuudennelle sijalle.

## Kappaleet
# 
# 
# 
# 
# 
#  (mukana Tellervo Pyörälä)
# 
#  (mukana Klamydia)
# 
#  (mukana Emel)
#  (mukana Aajee)
# 
#  (mukan Obelix)
# 

## Lähteet
Desrochesinsaari

**Desrochesinsaari** on saari Intian valtameressä. Se on Seychellien ulompiin saariin kuuluvien Amiranttien pääsaari.

Saari on saanut nimensä 1700-luvulla eläneen Mauritiuksen kuvernöörin Chevalier des Rochesin mukaan.

## Aiheesta muualla

* Click Here to Visit The Desroches Island Resort.
* An Article on the Desroches Island Resort - a Hideaways article about the one resort at Desroches.
Viiruahvenet

**Viiruahvenet** (Terapontidae), aiemmin tiikeriahvenet, on aurinkoahvenkalojen lahkoon kuuluva kalaheimo. Heimon lajeja tavataan indopasifiselta merialueelta ja makeista vesistä Australiasta ja Uudesta-Guineasta.

## Lajit ja anatomia
Viiruahventen heimosta tunnetaan 16 sukua ja 62 lajia. Ruumiinrakenteeltaan ne ovat litteähköjä ja muistuttavat ahventen heimon lajeja. Viiruahvenet ovat keskikokoisia kaloja, joiden suurin pituus on  tyypillisesti 35&ndash;80 cm:n välillä. Viiruahvenilla on yksi selkäevä, ja sen etuosa on piikikäs. Peräevässä on kolme terävää piikkiä. Jotkin lajit voivat tuottaa uimarakollaan ja lihaksillaan murisevia ääniä. Väriltään viiruahvenet ovat tyypillisimmin hopeanharmaita ja niiden ruumissa on tyypillisesti tummempia poikkiraitoja. Myös evät ovat usein raitaiset. 

## Levinneisyys ja elintavat
Suurin osa viiruahvenlajeista elää makeissa vesissä Australiassa ja Uudessa-Guineassa. Tyynessämeressä ja Intian valtameressä elävien lajien levinneisyysalue ulottuu Afrikan itärannikolta Japaniin, Fidžille ja Samoalle. Mereiset lajit elävät lähellä rannikkoa, ja niitä tavataan myös murtovesistä. Viiruahventen ravintoa ovat levät, pienemmät kalat sekä hyönteiset ja muut selkärangattomat eläimet. Monet viiruahvenlajeista ovat hyviä ruokakaloja.

## Lähteet
Ryan O’Byrne

**Ryan David O’Byrne** (s. 19. heinäkuuta 1984 Victoria, Brittiläinen Kolumbia, Kanada) on kanadalainen jääkiekkoilija, joka edustaa SHL-joukkue HV71:sta. NHL-uransa aikana hän on edustanut Montreal Canadiensia, Colorado Avalanchea ja Toronto Maple Leafsia, joka on miehen nykyinen seura. O’Byrne varattiin Montrealiin vuonna .

## Ura
Ryan O’Byrne opiskeli St. Michaelsin yliopistossa ja pelasi kaksi vuotta kahdessa eri seurassa Brittiläisessä Kolumbiassa. Näiden vuosien jälkeen O’Byrne keskeytti opintonsa St. Michaelsissa ja muutti New Yorkiin. Siellä hän pääsi opiskelemaan Cornellin yliopistoon ja jatkoi jääkiekon pelaamista koulun edustusjoukkueessa. Kesällä 2003 NHL-seura Montreal Canadiens osoitti kiinnostuksensa 18-vuotiasta nuorukaista kohtaan varaamalla hänet riveihinsä varaustilaisuuden kolmannella kierroksella. 

Niitettyään menestystä yliopistoseurassaan muutaman vuoden, O’Byrne kieltäytyi valmentajansa tarjoamasta varakapteenin paikasta tekemällä kaksivuotisen sopimuksen Montreal Canadiensin kanssa 9. elokuuta 2006. Kausi 2006–2007 puolustajalta kului AHL:ssä pelaavan farmiseura Hamilton Bulldogsin riveissä. Kauden aikana hänelle kertyi kaiken kaikkiaan 102 ottelua pudotuspelit mukaan lukien, ja tehot näissä otteluissa olivat 2+17. Keväällä 2007 O’Byrne pääsi seuransa mukana juhlimaan Calder Cupin voittoa.

Myös kauden 2007–2008 alun kanadalainen pidettiin farmissa, kunnes hän joulukuussa pääsi Canadiensin kokoonpanoon ottelussa Boston Bruinsia vastaan. O’Byrne kiitti luottamuksesta antamalla kaksi maaliin johtanutta syöttöä. Talvella hän joutui olemaan peukalovamman vuoksi poissa useista otteluista. Loppukausikin jäi rikkonaiseksi, kun O’Byrne pelasi montrealilaisseurassa vain epäsäännöllisesti. Otteluita oli kuitenkin jo kertynyt NHL:ssä yli 30, joissa tehot 1+6.

Kesällä 2008 O’Byrne allekirjoitti Canadiensin kanssa kolmivuotisen jatkosopimuksen ja alkoi sitä myöten saada säännöllisemmin peliaikaa edustusjoukkueessa. 2008–2009 hän edelleen pelasi osittain myös Bulldogseissa, mutta tuleva kausi toi puolustajalle vakituisen paikan liigassa. Kuitenkin polvivamman seurauksena otteluita ehti kertyä vain 55.

Kauden 2010–2011 alussa O’Byrne siirtyi nykyiseen seuraansa Colorado Avalancheen vaihdossa hyökkääjä Michaël Bournivaliin. Heti avauspelissään hän teki uransa ennätyksen jääajan määrässä.

Huhtikuussa 2013 O’Byrne siirtyi Toronto Maple Leafsiin.

## Tilastot

## Lähteet
*
*
*

### Viitteet
Milla Kelonurmi

**Milla Anneli Kelonurmi** (o.s. **Kelo**, s. 8. huhtikuuta 1978 Järvenpää) on suomalainen yleisurheilija. Sisarensa Niina Kelon tapaan Milla Kelonurmi on monipuolinen urheilija, joka kilpailee paljon. Suomen mestaruuskilpailuissa Kelonurmen parhaimmat saavutukset ovat seitsenottelusta ja 400 metrin juoksusta sekä aidoilla että ilman. Hänen ennätyksensä seitsenottelussa on 5205 pistettä, 400 metrin juoksussa 55,01 sekuntia ja 400 metrin aidoissa 58,68 sekuntia. Milla Kelo edustaa Keski-Uudenmaan Yleisurheilua. Kelonurmen sisko on yleisurheilija Niina Kelo,  ja heidän äitinsä Eila Kelo on toiminut heidän valmentajanaan.

Milla Kelonurmella on Kalevan kisoista seitsemän ja Halli-SM-kisoista kahdeksan henkilökohtaista mitalia.

## Ulkoratojen SM-mitalit
*400 metriä
**hopeaa 2001, 2002
*400 metrin aitajuoksu
**kultaa 2002
**hopeaa 2003, 2007
**pronssia 2001
*Seitsenottelu
**pronssia 2001

## Sisäratojen SM-mitalit
*400 metriä
**kultaa 1999, 2003
**hopeaa 2002, 2004
**pronssia 2001
*300 metrin aitajuoksu
**pronssia 2000
*Viisiottelu
**kultaa 2002
**pronssia 2001

## Lähteet
*

### Viitteet
HMS Griffon

**HMS Griffon** on ollut kuuden ja yhden suunnitellun Britannian Kuninkaallisen laivaston aluksen nimenä.

* HMS Griffon (1758), 28-tykkinen Coventry-luokan kuudennen luokan alus
* HMS Griffon (1808), 16-tykkinen prikisluuppi
* HMS Griffon (1832), 10-tykkinen Cherokee-luokan prikisluuppi
* HMS Griffon (1860), 5-tykkinen Philomel- eli Ranger-luokan tykkivene
* HMS Griffon (1876), 3-tykkinen Condor-luokan tykkivene
* HMS Griffon (1896), Earnest-luokan torpedovenehävittäjä
Lintner

**Lintner** voi viitata seuraaviin henkilöihin:
* Andrew Lintner Harris (1835 &ndash; 1915), yhdysvaltalainen poliitikko
* Richard Lintner (s. 1977), slovakialainen jääkiekkoilija ja maailmanmestari.
HMS Attentive (1904)

**HMS Attentive** oli Britannian kuninkaallisen laivaston Adventure-luokan tiedusteluristeilijä, joka palveli ensimmäisessä maailmansodassa. Luokan aluksissa oli muista tiedusteluristeilijöitä poiketen neljä eikä kolme savuhormia sekä klipperikeula. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat niitä nopeammiksi.

## Palvelus
Pian valmistumisen jälkeen alus sijoitettiin Noren reserviin kesäkuussa 1906. Se otettiin palvelukseen maaliskuussa 1907 Chathamissa liitettynä Kotilaivaston Noreen sijoitettuun osastoon. Alus kolaroi 6. elokuuta Portlandin edustalla torpedovenehävittäjä *[[HMS Quail (1895)|HMS Quailin]]* kanssa. Se kolaroi 27. huhtikuuta 1908 Harwichin edustalla *[[HMS Gala]]n* ja *[[HMS Ribble (1904)|HMS Ribblen]]* kanssa, jolloin *Gala* upposi vieden mukanaan yhden miehen ja *Ribblen* kylkeen tuli reikä.

Palattuaan palvelukseen heinäkuussa 1909 Chathamissa *Attentive* määrättiin 3. hävittäjälaivueen johtoalukseksi, mistä tehtävästä se siirrettiin 1910 2. hävittäjälaivueen johtoalukseksi. Alus oli huollettavana palaten palvelukseen lokakuussa 1911 Devonportissa. Alus oli modernisoitavana Devonportin telakalla elokuussa 1912, jonka jälkeen se liittyi vuoden 1913 vuotuisiin sotaharjoituksiin 3. kevyt risteilijälaivueeseen.

Heinäkuussa 1913 alus otettiin palvelukseen Devonportissa liitettynä 1. hävittäjälaivueeseen, mistä se siirrettiin alkuvuodesta 1914 Doverin osaston 6. hävittäjälaivueeseen. Alus oli huhtikuun 1914 Pohjois-Irlannissa ja se oli pääosan ensimmäisestä maailmansodasta Doverin osastossa, jonka mukana se osallistui muun muassa Zeebrüggeen 25. huhtikuuta 1918 tehtyyn hyökkäykseen. Sodan lopulla alus siirrettiin suojaamaan Gibraltarin saattueita ja sotatoimien päätyttyä se lähetettiin Pohjois-Venäjälle.

*Attentive* poistettiin palveluksesta joulukuussa 1918 ja se myytiin romutettavaksi 12. huhtikuuta 1920.

## Lähteet

*
*

### Viitteet
HMS Attentive

**HMS Attentive** on ollut kolmen Britannian Kuninkaallisen laivaston aluksen nimenä.

* HMS Attentive (1804), 12-tykkinen Archer-luokan tykkipriki
* HMS Attentive (1812), vankilaiva
* HMS Attentive (1904), Adventure-luokan tiedusteluristeilijä
Die Antwoord

__NOTOC__
**Die Antwoord** (afrikaansia, suom. ”vastaus”) on vuonna 2008 perustettu rap-rave-ryhmä Kapkaupungista, Etelä-Afrikasta. Yhtyeeseen kuuluvat solistit **Ninja** (oik. Watkin Tudor Jones, s. 26 syyskuuta 1974) ja **Yo-Landi Vi$$er** (oik. Anri du Toit, s. 1 joulukuuta 1984) sekä tuottaja **god** (aiemmin DJ Hi-Tek).

## Taustaa
Die Antwoordin johtava laulaja Ninja on ollut osa Etelä-Afrikan hip hop-maisemaa usean vuoden ajan. Hänet tunnetaan siitä, että hän esiintyy erilaisina henkilöhahmoina lavalla (kuten Ninja on persoonana rivo, sekä aggressiivinen). Kun Ninjalta kysyttiin haastattelussa yhtyeen nimestä "vastaus mihin?" hän vastasi, "mihin tahansa".

Die Antwoord esiintyi Suomessa vuonna 2011 Helsingissä Linkin Parkin lämmittelijänä, vuonna 2014 Flow Festivalilla, sekä vuosina 2015 ja 2017 Provinssissa.

## Albumit
Die Antwoord on julkaissut viisi albumia. Ensimmäinen, *5-EP*, ilmestyi 2010. Levyltä löytyy hitti, "Enter The Ninja".
Toinen levy *XP€N$IV $H1T* julkaistiin vuonna 2012. Kolmas levy *TEN$ION* on tehty vuoden 2012 loppupuolella. Levyltä löytyy monia hittibiisejä, kuten "I Fink U Freeky, Fatty Boom Boom", "Baby's On Fire" sekä "Fok Julie Naaiers".
Vuonna 2014 yhtye julkaisi täyspitkän levyn nimeltään *Donker Mag*. Vuonma 2020 Tuli ulos albumi "House of Zef".

## Muuta
Yhtyeen jäsenet Ninja ja Yo-Landi esiintyvät päärooleissa vuoden 2015 tieteiselokuvassa *[[Chappie]]*, jossa kuullaan myös yhtyeen musiikkia.

## Diskografia

### Albumit
* 
* 
* 
* 
* 

## Lähteet

## Aiheesta muualla
Vihnelusteet

**Vihnelusteet** eli **lehtolusteet** tai **lusteet** (*Brachypodium*) on kasvisuku heinäkasvien heimossa. Siihen kuuluu 16 lajia risteymälajeja huomioimatta.

## Lajeja
* aroluste (*Brachypodium distachyon*)
* mäkiluste eli mäkilehtoluste (*Brachypodium pinnatum*)
* varjoluste eli varjolehtoluste (*Brachypodium sylvaticum*) 
* kanarianluste (*Brachypodium arbuscula*)

## Tuntomerkkejä
Pohjoismaissa tavataan kaksi vihnelustelajia luonnonvaraisena, mäkiluste ja varjoluste. Ne ovat monivuotisia, leveälehtisiä, korkeahkoja heiniä, jotka kasvavat erityisesti lehtometsissä ja ovat kalkinsuosijoita. Vihnelusteiden kukintona on kapea kerrannaistähkä, joissa tähkylät sijaitsevat kahdessa rivissä. Suomessa vihnelusteita kasvaa melko yleisenä etelässä, varjolustetta vain Ahvenanmaalla.

## Lähteet

## Aiheesta muualla
* Suomen Lajitietokeskus: Vihnelusteet (''Brachypodium'')
* Integrated Taxonomic Information System (ITIS): ''Brachypodium'' 
* Global Biodiversity Information Facility (GBIF): ''Brachypodium'' 
* Flora of China: ''Brachypodium''
Maarianheinät

**Maarianheinät** (*Hierochloë*) on kasvisuku heinäkasvien heimossa. Se yhdistetään mahdollisesti simakkeisiin (*Anthoxanthum*).

## Lajeja ja alalajeja
* *Hierochloë alpina* eli *Anthoxanthum monticola* — tunturimaarianheinä
* *Hierochloë australis* eli *Anthoxanthum australe* — metsämaarianheinä
* *Hierochloë hirta* eli *Anthoxanthum hirtum* — niittymaarianheinä
** *Hierochloë hirta* subsp. *arctica* — pohjanmaarianheinä, niittymaarianheinä
** *Hierochloë hirta* subsp. *hirta* — kaakonmaarianheinä
** *Hierochloë hirta* subsp. *praetermissa* — venäjänmaarianheinä
* *Hierochloë odorata* — lännenmaarianheinä
** *Hierochloë odorata* subsp. *baltica* — lännenmaarianheinä
** *Hierochloë odorata* subsp. *odorata* — lapinmaarianheinä 

Suomessa kasvaa neljä maarianheinälajia, jotka ovat yleisiä tai melko yleisiä. Niittymaarianheinä on yleinen koko Suomessa paitsi läntisimmässä osassa maata, harvinaisin on Pohjois-Lapissa tunturien lailla kasvava tunturimaarianheinä.

## Lähteet

## Aiheesta muualla
* Finto: Kassu – Kasvien suomenkieliset nimet: ''Hierochloe''
Elina Pauloff

**Elina Pauloff** (o.s. ja edelleen taiteilijanimeltään *Otsala*, s. 1983 tai 1984) on suomalainen juontaja, joka toimi Radio NRJ:n juontajana ja uutistoimittajana vuosina 2007–2016, jonka jälkeen hän oli hetken töissä Warner Musicilla ulkomaan artistien promoottorina. Pauloff oli pari kuukautta Bassoradion keskipäiväohjelman juontajana keväällä 2018. Vuoden 2019 lopulla hän oli Ylen Kulttuuricocktailin sometuottaja, jolloin Sami Virtanen tarjosi hänelle töitä Suomipopilta. Pauloff toimi Suomipopilla puolitoista vuotta.

Hän oli ehdolla RadioMedian Radiogaalassa Vuoden Uutistoimittajaksi 2012.

Pauloff aloitti radio- ja tv-alan opiskelut Metropolian AMK:ssa ollessaan NRJ:llä ja valmistui monta vuotta myöhässä vuonna 2018.

## Lähteet
Gabel

**Gabel** on muun muassa seuraavien henkilöiden sukunimi:

* Loren Gabel (s. 1997), kanadalainen jääkiekkoilija
* Scilla Gabel (s. 1938), italialainen näyttelijä
* Seth Gabel (s. 1981), yhdysvaltalainen näyttelijä
* Thomas James Gabel, nyk. *Laura Jane Grace* (s. 1980), yhdysvaltalainen muusikko, laulaja, lauluntekijä ja transaktivisti.
Piia Peltosaari

**Piia Susanna Peltosaari** (s. 27. helmikuuta 1973 Nivala) on suomalainen yleisurheilija, jonka päälajina oli seitsenottelu. Nivalan Urheilijoita edustanut Peltosaari oli parhaimmillaan 1990-luvun lopulla, jolloin hän voitti kaksi peräkkäistä Suomen mestaruutta seitsenottelussa. Hän otteli Prahassa 1999 ennätyksekseen 5962 pistettä, jolla tuloksella hän on edelleen Suomen kaikkien aikojen tilastossa kahdeksannella sijalla.

Peltosaari saavutti Kalevan kisoista kaikkiaan kahdeksan ja halli-SM-kisoista 11 mitalia.

## SM-mitalit
;Ulkoradat
*Korkeushyppy
**hopeaa 1991
*Seitsenottelu
**kultaa 1998, 1999
**hopeaa 1995, 1997
**pronssia 1993, 1994, 2002

;Sisäradat
*200 m
**pronssia 1999
*Korkeushyppy
**Kultaa 1994
**hopeaa 1999
*Pituushyppy
**hopeaa 1994
**pronssia 1999
*Viisiottelu
**kultaa 2000
**hopeaa 1996, 1998, 1999
**pronssia 1994, 1995

## Lähteet
* 
### Viitteet
Takahiro Tanaka

**Takahiro Tanaka** (; s. 28. helmikuuta 1962 Nagano) on japanilainen entinen yhdistetyn hiihtäjä. Hän osallistui Sarajevon olympialaisiin 1984, joissa hän oli henkilökohtaisen kilpailun kahdeskymmenes.

## Lähteet

* Tanakan profiili sports-reference.com -sivustolla
Ulla Virtanen (näyttelijä)

**Ulla Virtanen** (s. 5. huhtikuuta 1980 Riihimäki) on suomalainen klassisesti kouluttautunut näyttelijä, koomikko ja improvisoija. Hänet tunnetaan muun muassa  -keskusteluohjelmasta, jota hän juonsi televisiossa, sen sisarohjelmana käynnistämästään *Suorana: Virtanen* -showsta radiossa, sekä pitkäaiksena improvisaatioryhmä VSOPin jäsenenä. Hän on myös käsikirjoittanut komediaa useisiin suomalaisiin suosikkisarjoihin ja ohjelmiin, kuten ''Putoukseen''. 

## Ura
Virtanen valmistui näyttelijäksi New Yorkin näyttelijäakatemiasta, ja jatkoi sen jälkeen opintojaan Upright Citizens Brigadeen, jossa hän opiskeli improvisaatiota sekä New Yorkissa että Los Angelesissa. Virtanen on opiskellut lisäksi TV- ja elokuvatuotantoa vuoden verran Westminsterin yliopistossa Lontoossa, sekä buffoon-klovneriaa Sue Morrisonin johdolla.

### Radiossa ja ääninäyttelijänä
Virtanen toimi vuosina 2011–2012 NRJ:n *[[Aamupojat]]*-ohjelman tuottajana ja radiojuontajana. Häntä on kuultu YleX:n sunnuntain *Suorana: Virtanen* -ohjelmassa, sekä vierailijana muissa YleX:n ja Radio NRJ:n ohjelmissa. Hän on ollut myös mainosäänenä, toiminut koomikkona improvisoidussa radioteatteriohjelmassa Ylellä, ja ääninäyttelijänä *Wendy and the refugee neverland* -indie-elokuvassa vuonna 2017.

### Näyttelijänä
Vuonna 2008 Virtanen näytteli Riihimäen Teatterissa *Puhtaana Käteen* -farssissa. Hänet valittiin Suomen Standup-klubin Vuoden Tulokas -finalisteihin vuonna 2011. Vuosina 2015–2017 hän oli ''Me Naiset'' -lehden tuottaman #EVEK-keskusteluohjelman koomikko yhdessä Niina Lahtisen ja Veera Korhosen kanssa, ja sen jälkeen, vuosina 2016–2019 hän esiintyi useissa rooleissa suositun *[[ToosaTV]]*-sketsisarjan parissa. Hän oli myös TV2:n *Suorana: Kortesmäki* -talk show’ssa koomikkona kahden kauden ajan, ja sen jälkeen sen sisarohjelma *Suorana: Virtanen* -sunnuntaiohjelman radiojuontajana.

Vuonna 2016 Ulla Virtanen näytteli George Brantin monologinäytelmässä *Siipirikko* pilotin pääroolin, ja vuonna 2020 Kouvolan teatterissa hänellä oli Veli-Matti Karénin *Vaimoni on toista maata* -näytelmässä päärooli. Hän on näytellyt myös Riihimäen kaupunginteatterissa esitetyssä näytelmässä, sekä kahdessa New Yorkissa esitetyssä komediassa päärooleja.

Virtanen on toiminut ammatti-improvisoijana Improvisaatioryhmä VSOP:ssä koko sen olemassaolon ajan. VSOP on esiintynyt radiossa ja televisiossa, sekä Suomessa että kansainvälisesti.

Hän on myös ollut juontajana tai koomikkona lukuisissa suomalaisissa televisiolähetyksissä, kuten muun muassa Elämä Lapselle -konserteissa, YLE:n Nenäpäiväohjelmissa sekä ''Talent Suomessa''.

### Käsikirjoittajana
Virtanen on käsikirjoittanut komediaa useisiin suomalaisiin suosikkisarjoihin ja -ohjelmiin. Hänen käsialaansa ovat muun muassa Kultainen Venla -gaalat 2017 ja 2018, *[[Tanssii tähtien kanssa|Tanssii Tähtien kanssa]]* 2020 ja 2021 sekä ohjelmat kuten ''Mental Samurai Suomi'', *[[Huuma]]*, ''Putous 2019'' ja *Gaala*.

Vuodesta 2016 Ulla Virtanen on toiminut myös *Me Naiset* -lehden kolumnistina.

#### Televisiosarjat

#### Elokuvat

## Lähteet
*http://www.ullavirtanen.com

### Viitteet

## Aiheesta muualla
* 
* Ullavirtanen.com
Gaetano Preti

**Gaetano Giovacchino Francesco Preti** (28. helmikuuta 1891 &ndash; 2. maaliskuuta 1963) oli italialainen telinevoimistelija. Hän oli mukana Lontoon olympialaisissa 1908, joissa Preti voimisteli joukkuekilpailussa. Italia sijoittui kisassa kuudenneksi. 

## Lähteet

* Pretin profiili sports-reference.com -sivustolla  

### Viitteet
Peace. Play It Loud.

**Peace. Play It Loud.** on road movie -hengessä tehty dokumenttielokuva suomalaisen rock-yhtye Superchristin *[[Rocket Science]]* -albumin julkaisukiertueesta.

Elokuvan kuvaushetkellä 11 vuotta toiminut helsinkiläisyhtye julkaisi 1. syyskuuta 2010 kolmannen albuminsa *[[Rocket Science]]*. Yhtye teki albumin julkaisun yhteydessä 15 esiintymistä kattaneen Suomen kiertueen 1. syyskuuta ja 3. joulukuuta 2010 välisenä aikana.

## Elokuvan nimi

Elokuvan nimi viittaa yhtyeen rauhanlipun malliseen esiintymisissä käytettyyn taustakankaaseen ja Superchristin rock-yhtyeille tyypillisiin kovaäänisiin esiintymisiin. Ilmausta on alun perin käytetty vuodesta 2004 alkaen yhtyeen albumien tekijätietojen perässä olevassa merkinnässä *"All Rights Reserved. Peace. Play It Loud."*

## Elokuvan tekniset tiedot

Elokuva on kuvattu digitaaliseen 720P -formaattiin ja se on kokonaan mustavalkoinen.

## Julkaisu

Elokuva julkaistiin samanaikaisesti nettistreamina sekä DVD:llä 16. maaliskuuta 2011. Elokuvan DVD-julkaisusta vastasi tuotantoyhtiö Disco Blanco Recordings ja DVD-levityksestä Supersounds Music Oy.

## Esitykset festivaaleilla

*Peace. Play It Loud.* esitettiin Joensuussa Rokumentti 2011 -elokuvafestivaaleilla 16. marraskuuta 2011 ja se oli festivaalien sen vuoden ensimmäinen esitetty elokuva.

Elokuva esitettiin julkisesti myös Superchristin esiintymisen yhteydessä 18. maaliskuuta 2011 Kulttuuriareena Gloriassa, joka oli samalla elokuvan DVD-julkaisun julkistamiskeikka.

## Aiheesta muualla
* Rokumentti: Peace. Play it Loud.
Koutokeinon kirkko

**Koutokeinon kirkko** (, ) on arkkitehti Finn Brynin suunnittelema  kirkko Norjan Koutokeinossa. Kirkko valmistui vuonna 1958 ja sen rakennusmateriaalina on käytetty puuta. Kirkossa on 300 paikkaa.

## Lähteet